เรื่องร้องเรียน (ความปลอดภัย,ถนน,ร้องเรียน,จราจร) วันที่ 2023-09-04 04:27:26 — แขวงแสมดำ เขตบางขุนเทียน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035014

ขอเสนอความคิดเห็นเกี่ยวกับการเสนอนโยบายความปลอดภัยให้กับผู้สัญจรบนท้องถนนในพื้นที่ที่มีการก่อสร้าง เนื่องจากประชาชนแจ้งว่าภายในกรุงเทพมหานครได้มีการก่อสร้างเส้นทางการจราจรหรือก่อสร้างทางรถไฟฟ้าลอยฟ้าเป็นจำนวนมากและระยะทางยาว พบว่าจะมีการปิดหรือกั้นถนนจนทำให้เหลือช่องทางการจราจรเพียง 1 ช่องทางการจราจร ซึ่งทำให้เกิดปัญหาการจราจรติดขัด หรือยกตัวอย่างเช่น การก่อสร้างเส้นทางยกระดับบริเวณถนนพระรามที่ 2 ที่มีข่าวเสนอออกมาว่ามีการร่วงหล่นของวัสดุอุปกรณ์หรือที่เกิดการถล่มของเส้นทางยกระดับ ทำให้เกิดอันตรายต่อชีวิตและทรัพย์สินเป็นจำนวนมาก โดยประชาชนเห็นว่าทางหน่วยงานที่เกี่ยวข้องควรจะมีการเสนอนโยบายแก้ไขปัญหาหรือมีแนวทางการช่วยเหลืออย่างเป็นรูปธรรม เพื่อที่จะให้ประชาชนได้ใช้เส้นทางการจราจรในบริเวณดังกล่าวอย่างสะดวกและปลอดภัยมากยิ่งขึ้น ดังนั้นประชาชนจึงเห็นควรให้หน่วยงานที่เกี่ยวข้องหาแนวคิดและเสนอนโยบายแก้ไขปัญหาดังกล่าวต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata